  Майя Бывальцева Вавож ёросын Ожги – Выль Какся сюреслэсь тупатъям 3,55 иськем люкетсэ уже кутӥзы. Тулыс но сӥзьыл нӧд вакытэ ветлыны луонтэм люкетэз «Опорный план дорожной деятельности» элькун программая выльдӥзы. Со сярысь улосвыл тӧролэн но кивалтэтлэн пресс-службазы ивортӥз. Татын милям «Авангард» гурт возёслэн вузпӧрез интыяськемын, гидъёсын ошъёсты, скалъёсты возё. Валтӥсь база Ожгиын интыяськемын, нош Выль Какся гуртын, кытчы тупатъям сюрес нуэ, мастерскойёс, скал гидъёс вань. Татын улӥсьёс понна со валтӥсь ужан интыос. Озьы ик Ожгиын ФАП, магазин вань, соин ик бускель гуртъёсын улӥсьёс понна та сюрес туж кулэ Александр Кузьмин, «Волипельгинское» муниципал кылдытэтлэн тӧроезСюресэз тупатъян ужъёсты 1-тӥ куартолэзе кутскизы. Ӧнерчиос инъетсэ дасязы, пасьталазэ тупатӥзы, вылаз луоен суро векчиятэм из кисьтӥзы. Ватсалом, элькун программае Яр ёросысь Яр – Ӝуйна (Зюино) сюресэз пыритӥзы на. Контракт юнматэмын, отын 8 иськемлэсь кузь люкетэз тупатъяны кулэ. Табере ветлыны луонтэм сюресъёсты выльдон лыдметэ оглом 56 иськемлэсь трос 12 объектъёс шедемын. Туннэ нуналлы кыказ тупатъян ужъёсты йылпумъязы ни. Тодэ вайытом, Якшур-Бӧдья ёросын Тыло – Узя сюреслэсь ветлыны луонтэм 1,87 иськем люкетсэ тупатъязы. Тегъёс: Авто Вавож Удмуртия сюресъёс гуртсюресъёс тупатъянужъёс  